Písmenkovo alebo Tam, kde pršia výkričníky - Hlušíková, Marta slovenská autorka 9. októbra 1952; Kellenberger, Martin slovenský ilustrátor 11. októbra 1957 (Bratislava Vydavateľstvo Spolku slovenských spisovateľov, 2009)
Autorka detskému čitateľovi hravou formou odkrýva tajomstvá abecedy. Krátke prozaické útvary sú venované predmetu či bytosti, ktoré sa začínajú na písmeno sprítomňované v príbehoch. Autorka vníma abecedu ako živý priestor, v ktorom jednotlivé písmená ožívajú. A, paradoxne, nie sú len svojbytné, samostatné, ale na to, aby splnili svoje poslanie, musia so svojimi "kolegami" - ďalšími písmenkami - aktívne spolupracovať, aby sa vďaka nim mohli ľudia-čitatelia medzi sebou dorozumievať. Táto poetická detská knižočka je navyše umocnená podmanivými kresbami renomovaného ilustrátora Martina Kellenbergera.
Keywords: slovenská literatúra; literatúra pre deti; rozprávky - autorské; pre čitateľov od 6 rokov